อธิบดีกรมควบคุมโรค ยืนยันรัฐบาลมีนโยบายให้ประชาชนฉีดวัคซีนในโรงพยาบาลเอกชนได้ โดยไม่มีค่าใช้จ่ายเพิ่ม
นายแพทย์โอภาส การย์กวินพงศ์ อธิบดีกรมควบคุมโรค กล่าวว่า รัฐบาลมีนโยบายให้ประชาชนเข้ารับการฉีดวัคซีนที่รัฐจัดหาให้โดยไม่เสียค่าใช้จ่าย ผ่านโรงพยาบาลเอกชน เนื่องจากสถานการณ์การแพร่ระบาดของโควิด-19 ในพื้นที่กรุงเทพมหานคร ทำให้เห็นแล้วว่าโรงพยาบาลเอกชนมีส่วนสำคัญอย่างยิ่งในการรองรับผู้ป่วยที่มีจำนวนเพิ่มขึ้น ทำให้ระบบสาธารณสุขมีศักยภาพเพียงพอและขณะนี้มีโรงพยาบาลเอกชนหลายแห่งยินดีให้ความร่วมมือสนับสนุน นโยบายรัฐบาลดังกล่าวด้วย เนื่องจากโรงพยาบาลมีประวัติผู้ป่วยอยู่แล้ว ทำให้สะดวกมากยิ่งขึ้นในการให้บริการ ทั้งนี้โรงพยาบาลเอกชนจะเป็นจุดให้บริการวัคซีนที่สำคัญจุดหนึ่ง โดยต้องปฏิบัติตามหลักเกณฑ์ที่กระทรวงสาธารณสุขกำหนดไว้อย่างเคร่งครัดด้วยและที่สำคัญต้องไม่คิดค่าใช่จ่ายเพิ่มกับประชาชน พร้อมขอบคุณความร่วมมือของทุกโรงพยาบาลที่ร่วมกันให้บริการในครั้งนี้อธิบดีกรมควบคุมโรค ยังกล่าวถึงกรณีที่มีผู้อ้าง ว่าหากอยู่ต่างประเทศจะได้ฉีดซีนทันที ด้วยว่า ข้อมูลดังกล่าวได้รับการยืนยันจากกระทรวงการต่างประเทศแล้วว่าไม่เป็นความจริงแต่อย่างใด ขอให้ประชาชนอย่าหลงเชื่อ